عبدالحمید ثانی

عبد الحمید ثانی،  31 اگست 1876ء سے 27 اپریل 1909ء تک خلافت عثمانیہ کی باگ ڈور سنبھالنے والے سلطان تھے۔ وہ سلطنت عثمانیہ کے 34ویں فرماں روا تھے۔ زوال کے اس دور میں آپ نے بلقان کی بغاوت، روس کے ساتھ ایک ناکام جنگ لڑی اور 1897 میں یونان کے ساتھ ایک کامیاب جنگ لڑی۔ آپ نے 23 دسمبر 1876 کو پہلے عثمانی آئین کا اعلان کیا  تاہم ، 1878 میں ، پارلیمان سے اختلاف رائے کا حوالہ دیتے ہوئے ، انہوں نے مختصر المدتی آئین اور پارلیمان دونوں کو معطل کر دیا ۔ وہ 21 یا 22 ستمبر 1842ء کو استنبول میں پیدا ہوئے 75 برس کی عمر میں 10 فروری 1918ء کو فوت ہوئے۔ عبد الحمید ثانی شاعر بھی تھے اور شرلاک ہومز کے بڑے قدردان تھے۔

عثمانی سلطنت کی جدید کاری ان کے دور حکومت میں جاری رہی ، بشمول بیوروکریسی میں اصلاحات ، روم ایلی ریلوے اور اناطولیہ ریلوے کی توسیع ، بغداد ریلوے کی تعمیر اور حجاز ریلوے شامل ہیں۔ اس کے علاوہ ، 1898 میں پہلے مقامی جدید مکتبِ قانون  کے ساتھ ، آبادی کی رجسٹریشن اور پریس ریگولیشن  کا ایک نظام قائم کیا گیا تھا۔ اصلاحات کا سب سے دوررس پہلو  تعلیم  تھا: بہت سارے پیشہ ور اسکول قانون سمیت  دیگر شعبوں کے لیے قائم کیے گئے تھے جن میں  آرٹس ، تجارت ، سول انجینئری ، ویٹرنری میڈیسن ، کسٹم ، کاشتکاری اور لسانیات۔ اگرچہ عبد الحمید دوم نے 1881 میں  جامعہ استنبول   بند کردی تھی ، لیکن اسے 1900 میں دوبارہ کھول دیا گیا اور پوری سلطنت میں ثانوی ، پرائمری اور فوجی اسکولوں کا نیٹ ورک بڑھا دیا گیا۔ ریلوے اور ٹیلی گراف کے نظام بنیادی طور پر جرمن فرموں نے تیار کیے تھے۔ ان کے عہد حکومت کے دوران ، سلطنت عثمانیہ دیوالیہ ہو گئی اور اس کے نتیجے میں 1881 میں دیونِ عمومیہ(عوامی قرض انتظامیہ) کا قیام عمل میں آیا۔

ابتدائی زندگی 
عبد الحمید ثانی 21 ستمبر 1842 کو توپ قاپی میں پیدا ہوئے۔ وہ سلطان عبد المجید اول کے بیٹے تھے۔ ان کی والدہ کی وفات کے بعد ان کی سوتیلی والدہ نے اپنا منہ بولا بیٹا بنا لیا۔ وہ ایک ہنر مند بڑھئی تھے اور انہوں نے ذاتی طور پر کچھ اعلیٰ معیار کا فرنیچر تیار کیا تھا ، جسے آج استنبول کے یلدز محل ، سیل کوسکو اور بیلربے محل میں دیکھا جاسکتا ہے۔ عبد الحمید ثانی کو اوپیرا میں بھی دلچسپی تھی اور انہوں نے ذاتی طور پر متعدد اوپیرا کلاسیکیوں کے پہلے ترک ترجمے لکھے۔ انہوں نے مرکز ہمائیوں (عثمانی مہتران / آرکسٹرا ، جو ان کے دادا محمود دوم نے قائم کیا تھا) کے لیے متعدد اوپیرا بھی مرتب کی۔

بہت سے دوسرے عثمانی سلطانوں کے برخلاف ، عبدالحمید دوم نے دور دراز کے ممالک کا دورہ کیا۔ تخت سنبھالنے سے نو سال قبل ، وہ اپنے چچا سلطان عبد العزیز کے ساتھ کئی یورپی دارلحکومتوں اور شہروں کے دورے پر گئے جن میں پیرس (30 جون تا 10 جولائی 1867) ، لندن (12–23 جولائی 1867) ، ویانا (28-30 جولائی 1867) شامل ہیں (وہ 21 جون 1867 کو قسطنطنیہ سے روانہ ہوئے اور 7 اگست 1867 کو واپس آئے)۔

تخت نشینی 
عبدالحمید 31 اگست 1876 کو اپنے بھائی مراد کے معزول ہونے کے بعد تخت نشین ہوئے۔ آپ کی تخت نشینی کی تقریب بھی باقی عثمانی سلطانوں کی طرح حضرت ابو ایوب انصاری کے مزار پر ہوئی جہاں آپ کو عثمانی تلوار پیش کی گئی۔ زیادہ تر لوگوں کو عبد الحمید ثانی سے آزاد خیال تحریکوں کی حمایت کی توقع تھی ، تاہم ، انہیں سلطنت کے لیے ایک انتہائی مشکل اور نازک دور میں 1876 میں تخت نشین کیا گیا۔ اقتصادی اور سیاسی انتشار ، بلقان میں مقامی جنگیں اور 1877–78 کی روسی-عثمانی جنگ نے سلطنت عثمانیہ کے وجود کو خطرہ بنایا۔ عبد الحمید نے جنگ سے بھرا یہ مشکل وقت مطلق العنان حکومت کو بحال کرنے کے لیے استعمال کیا۔

فلسطین پر مؤقف 
عبد الحمید ثانی  کو صیہونیت کے بانی  تھیوڈور ہرزل نے خط لکھا جس میں اس نے فلسطین کو یہودیوں کے حوالے کرنے اور اس کے بدلے ایک سو پچاس ملین پاؤنڈ دینے کی آفر کی۔ خلیفہ عبدالحمید ثانی   نے جواب دیا  : ” جناب ہرزل کو میں نصیحت کرنا چاہتا ہوں کہ آئندہ وہ اس موضوع کے بارے میں نہ سوچیں اس لئے کہ فلسطین میری ملکیت نہیں ، میں فلسطین کی زمین کا ایک بالشت بھی نہیں بیچ سکتا، فلسطین سارے مسلمانوں کی ملکیت ہے،  اس مٹی  کی خاطر میرے آباؤ اجداد عثمانیوں نے سینکڑوں سال جہاد کیا اس کی مٹی میں مسلمانوں کا خون شامل ہے جس کی گواہی میری عوام نے دی ہے ۔یہودیوں کو میری نصیحت ہے کہ وہ اپنے پیسے اپنے پاس سنبھال کر رکھیں اور اگر خلافت کا شیرازہ بکھر گیا تو فلسطین کو بغیر قیمت کے لے لیں  لیکن جب تک میں زندہ ہوں اللہ کی قسم کھا کر کہتا ہوں کہ چھری کے ساتھ میرے  بطن کو کاٹنا آسان  ہے اس بات سے کہ دیار اسلام سے فلسطین کو کاٹا جائے۔“

معزولی 
سابق سلطان کو سالونیکا (جسے اب تھیسالونیکی کہا جاتا ہے) میں جلا وطن  کر دیا گیا تھا۔ 1912 میں ، جب سالونیکا یونان کے قبضہ میں آ گیا، انہیں استنبول میں نظر بند کر دیا گیا۔ انہوں نے اپنے آخری دن اپنی بیویوں اور بچوں کی صحبت میں باسفورس میں واقع بےلربے محل میں اپنی یادداشتیں لکھنے، مطالعہ کرنے اور لکڑی کا کام کرتے گزارے جہاں وہ اپنے بھائی سلطان محمد خامس سے چند ماہ قبل 10 فروری 1918 کو فوت ہو گئے۔ انہیں استنبول میں سپرد خاک کر دیا گیا۔

ازواج 
ان کی کثیر تعداد میں شادیاں کیں۔ ان کی ازواج کے نام درج ہیں۔
 انہوں نے پہلی شادی استنبول میں جارجیا کی بدرِ فلک سے کی ۔
 انہوں نے دوسری شادی قفقاز کی بیدار سے کی۔
 انہوں نے تیسری شادی جارجیا کی دل پسند خانم  سے کی۔
 انہوں نے چوتھی شادی آذربائیجان کی مزیدمستان خانم سے کی۔
 انہوں نے پانچویں شادی قفقاز کی پیوستہ  خانم سے کی۔
 انہوں نے چھٹی شادی جارجیا کی بہیجہ خانم سے کی۔
 انہوں نے ساتویں شادی صالحہ سے کی۔

اس کے علاوہ بھی انہوں نے تقریباً نو شادیاں کیں۔ اور ان سب سے ان کی کثیر تعداد میں اولاد بھی ہے۔

حوالہ جات 

عبدالحمید ثانی
1842ء کی پیدائشیں
1918ء کی وفیات
اقدام قتل سے زندہ بچ جانے والے
انیسویں صدی کے عثمانی سلطان
بیسویں صدی کے عثمانی سلطان
چرکیس نژاد عثمانی شخصیات
خادم الحرمین الشریفین
سلاطین عثمانیہ
سلطنت عثمانیہ کے ترک
عثمانیہ خاندان
مسلم سیاسی شخصیات
فوجی تاخت میں معزول شدہ قائدین
انیسویں صدی کے مسلمان
ترک مسلمان
ترک سنی مسلمان
تخت سے اتارے جانے والے فرماں روا